## Kære kursist i radiologisk hoveduddannelse

# Du er optaget på det teoretiske kursus i **abdominal radiologi**, som afholdes

**7. til 10. april 2014**

**Bispebjerg Hospitals Uddannelsescenter**

**Indgang 50, lokale 8, Tuborgvej 235**

Se vedhæftede kort, der er indgang fra Tuborgvej. S-tog og bus som anført der.

Vi glæder os til at se jer og ser frem til jeres aktive deltagelse i kurset. Program er vedhæftet.

Vi vedhæfter også en PDF fil med cases, som vil blive gennemgået (af jer og os) i løbet af kurset. PDF filen åbnes med Adobe. For at se billedet i fuld størrelse tryk Ctrl l (for large - Esc for at komme tilbage).

Kig grundigt på alle billederne og dan dig din egen mening om, hvad du ser på dem.

I udvalgte cases lægger vi hele billedserien i dropbox og du vil om ca. 1 uge modtage en invitation til dropbox, hvor du så kan finde billedserierne. De er i Dicom-format og for at kunne se dem skal du downloade et program til det. Til PC anbefales [www.radiantviewer.com](http://www.radiantviewer.com) (gratis) og til MAC [www.osirix-viewer.com/Downloads](http://www.osirix-viewer.com/Downloads) (32 bit gratis), der kan man også finde en version til Ipad eller Iphone, men den koster 200 kr.

Vi kan desværre ikke yde teknisk support til disse programmer, men de er ret simple at bruge.

Som forberedelse til kurset skal du læse de 5 vedhæftede artikler, som omhandler nogle af de emner, der bliver gennemgået på kurset. Husk at starte din forberedelse i god tid, der er meget materiale i artiklerne og cases.

Hvis du vil læse mere kan vi anbefale denne bog:

*Abdominal Imaging, Sahani & Samir, Elsevier 2011*

Der vil ikke være ”hands-out” papirer til foredragene, men i din invitation til dropbox vil du kunne se sidste års foredrag som PDF filer. De nye, opdaterede foredrag vil være tilgængelige i dropbox lige efter kurset.

Som indledning og afslutning på kurset afholdes en lille multiple choice test, indeholdende vigtige spørgsmål inden for de emner, der undervises i.

Vær opmærksom på, at kurset er obligatorisk og ikke kan godkendes, hvis der er mere end 10 % fravær.

Hvis du har spørgsmål ang. kurset, så henvend dig til en af undertegnede.

På gensyn

Eva Fallentin og Eli Rappeport

Rigshospitalet Bispebjerg

Tlf 35450961 Tlf 27210883